শমসের মবিন চৌধুরীর বিশ্লেষণ: পাক-ভারত যুদ্ধ হলে ক্ষতিগ্রস্ত হবে দক্ষিণ এশিয়া
সর্বশেষ আপডেট : ৬ মিনিট ১৩ সেকেন্ড আগে শুক্রবার, ২ ডিসেম্বর, ২০১৬, খ্রীষ্টাব্দ | ১৮ অগ্রহায়ণ ১৪২৩ বঙ্গাব্দ |	Download Our Toolbar
ডেইলি সিলেট ডট কম :: প্রকাশিত হয়েছে : অক্টোবর ১, ২০১৬ | ৪:১৬ অপরাহ্ন সংবাদটি ১১৪৬ বার পঠিত
০	নিউজ ডেস্ক: ভারত-পাকিস্তানের বর্তমান পরিস্থিতি গোটা দক্ষিণ এশিয়ার জন্য উদ্বেগজনক বলে মন্তব্য করেছেন সাবেক পররাষ্ট্র সচিব শমসের মবিন চৌধুরী। তিনি বলেন, পাশাপাশি দুই দেশ যুদ্ধ বাধলে আশপাশের দেশও কমবেশি ক্ষতিগ্রস্ত হবে। দক্ষিণ এশিয়ার শান্তি ও স্থিতিশীলতার জন্যই ভারত-পাকিস্তানকে সংযত হওয়া উচিত। আর বাংলাদেশ কখনই যুদ্ধ চায় না, শান্তি চায়। বাংলাদেশের অবস্থান সব সময় যুদ্ধবিরোধী।
ভারত পাকিস্তানের উত্তপ্ত পরিস্থিতিতে শুক্রবার বাংলাদেশ প্রতিদিনের সঙ্গে একান্ত আলাপচারিতায় এসব কথা বলেন বিএনপির সাবেক এই ভাইস চেয়ারম্যান। ওই আলাপচারিতার পূর্ণাঙ্গ বিবরণটি এখানে পাঠকদের জন্য তুলে ধরা হলো।
শমসের মবিন চৌধুরী বলেন, ‘ভারত-পাকিস্তানের এখনকার অবস্থা কারগিল পরিস্থিতির মতোও নয়। তাই আমার কাছে মনে হয়, পুরোপুরিভাবে দুই দেশের সামরিক যুদ্ধ লাগার আশঙ্কা নেই।’ তিনি বলেন, ভারত-পাকিস্তানের চলমান বৈরী আচরণের কারণে সার্ক সম্মেলনও স্থগিত হয়ে গেছে। এটা কোনোভাবেই কাম্য ছিল না। বিশেষ করে সার্ক সম্মেলনের আগে দুই দেশের এমন পরিস্থিতিতে আসা উচিত হয়নি। এতে সার্কের সফলতাও প্রশ্নের সম্মুখীন হবে। তবে ভারত-পাকিস্তান যুদ্ধ থেকে সরে এলে নির্ধারিত সময়ে না হলেও পরবর্তী সময়ে যত দ্রুত সম্ভব সার্ক সম্মেলন হতে পারে। সার্কের উদ্যোক্তাদের এ নিয়ে কাজ করা উচিত।
ভারত-পাকিস্তানের পাল্টাপাল্টি অভিযোগ আর দুই দেশের গণমাধ্যমের অবস্থান সম্পর্কে তিনি বলেন, সামরিক যুদ্ধে পাল্টাপাল্টি অভিযোগ করা হয়। এটা হয়েই থাকে। যুদ্ধের সময় মিডিয়ার বড় ধরনের প্রপাগান্ডা হয়।
ভারত-পাকিস্তানের এ যুদ্ধেও হয়েছে। সামরিক হামলা হলে এ ধরনের প্রপাগান্ডা সব সময়ই হয়। এটা যুদ্ধেরই অংশ।